José Manuel Prieto participa en l´acte inaugural del XVII congrés Federació de les assemblees de Déu d´Espanya
25 febrer 2022

## José Manuel Prieto participa en l´acte inaugural del XVII congrés Federació de les assemblees de Déu d´Espanya25 febrer 2022Última actualització: 25 febrer 2022

![](../gestion/img/e3bc8ba3996dee4c130d7ce0824bb6039329da31562ec88066f35eacfc0839b0.jpg)  
  

L'Espai Baladre va acollir ahir l'acte d'obertura del **XVII congrés Federació de les assemblees de Déu d'Espanya** que se celebra aquest cap de setmana a la platja de Gandia. L'acte va comptar amb la presència de l'alcalde de Gandia, **José Manuel Prieto** i del regidor delegat de turisme, **Vicent Mascarell**.

  
Prieto va donar la benvinguda als assistents que durant aquests dies participaran en el congrés i va agrair als organitzadors que hagen triat una altra vegada la nostra ciutat i la seua platja per celebrar un esdeveniment que suposa que "_per fi gaudim de certa normalitat. El fet que hui estigau ací prop de 900 persones és el signe inequívoc que anem recuperant, a poc a poc, el pols de les nostres vides, de les nostres accions i dels nostres projectes_".  
  
L'alcalde també va fer referència que "_la vostra presència marca el tret d'eixida a la temporada turística de Gandia, que obrirà les platges a partir del 12 de març i que prestarà el servei a peu de sorra pràcticament fins al mes de novembre_" i va posar en valor els atractius de Gandia que van més enllà del sol i platja com són un ric patrimoni cultural i mediambiental, i una gastronomia que té la fideuà com a plat estrella.  
  
També va voler destacar la feina de tots els professionals que amb "valentia s'han mantingut drets durant aquests dos anys" i va finalitzar la seua intervenció desitjant als presents que gaudisquen de la seua estada a Gandia.

[Twittear](https://twitter.com/share)